ISASI BALANZATEGI (EH Bildu, 2014-03-20):
Eskerrik asko. Legebiltzarkideok, presidente andrea, lehendakari, sailburua.
Inposizioaz hitz egiterakoan hizkuntza politikan nik dudarik ez daukat eta ez dut zalantzan jartzen euskararekiko jarrera inorena ere.
Egin dudan azterketa eta esan dudanean lehen talde mistoko legebiltzarkidea dela gai hau, hau da, alegia, hizkuntza politikarena, maizen ekarri duena, konstatazio bat besterik ez da.
Eta hizkuntza politikaz hitz egiterakoan, hizkuntza politika parlamentario horrek, beste batzuekin batera, hizkuntza politika erregresiboa, atzerakoia, inposatzailea eta baztertzailea hori da proposatzen duena.
Aurrera bidea, azken buru hemen, hizkuntzaz hitz egiten dugunean, hizkuntza inorena izan gabe, guztiona den zerbait da.
Hizkuntza politika...
...hizkuntzaz hitz egiten dugunean, hizkuntza inorena izan gabe guztiona den zerbait da.
Hizkuntza politika progresiboa nahi dugu. Guk nahi dugu mundu guztiak euskara jakitea. Hori ez da inposatzea. Aurrerabidea eta lehen izan dut ironia puntu batekin, atrebentzia bada ere, ez dela ulertzen eta komunikazio eta informazio teknologia berrien erabilera bezala etorri izan zirenean, gobernuetatik planak egiten dira gizartean eta herritarren artean erabilerak sustatzeko egin izan ziren, konputagailuak merkeago erosi ahal izateko, egin izan ziren formazio planak, irakaskuntza erregelatuan sartu ziren eta horri ez zaio inposizio esaten. Horri esaten zaio aurrerapena.
Guk euskararako aurrerapena nahi dugu aurrera begira. Euskal Herria euskalduna izango da eta Euskal Herriko herritar guztiek euskara jakingo dute. Besteak beste, nola? Planak egingo ditugulako 16 urte bitarteko eskolaldian, ez atzo Madrilgo ministroak esan zuen moduan, debekatu nahi duela euskara eskoletan. Gure planteamendua da euskara guztiontzat eta 16 urte bitarteko eskolaldian posible da herritar guztiak euskalduntzea. Ahaleginak egingo ditugu alderdi honetan.
Mendia anderea, euskaldunok euskal telebista bakarra daukagu. Ez, gure askatasuna hautatzeko da ETB-1 edo ETBren lehenengo katearen artean. Puntu. Eskaintzen digutena eskaintzen digutela, hori da gure eskaintza publikoa.
Izugarria izan da euskararen batasuna abian jarri zenetik, 1984-1988. urtean egin izan dena. Proportzionalki, irakurleen artean eta teleikusle garenak –800.000ra ez gara iristen– oso tasak altuak dira, batez ere irakurleen artean, ez horrenbeste teleikusleen artean. Baina horrek zerikusirik badauka kalitatearekin eta horretan bat nator. Nolanahi ere, 60.000 entzule izatea Euskadi Irratiak ez da makala eta hobetu daitezke, baina intentsiboa izan behar da.
Politika aurrerakoiak behar ditu hizkuntza politikak eta horretan nik uste sozialistekin lortu beharko genukeela akordio zabalagoak, eta horretan eskertu nahi dut Luke Uribe-Etxebarria jeltzaleak ahaleginak adostasun bilatzeko. Eta guk prest geunden nahiz eta zenbait kasutan partitu, ez sozialisten puntuak onartzeko. Ez naiz sartuko zer dagoen jarrera horren atzean ez onartzeko. Bai ostera, hizkuntza politika aurrera begira beharko genukela muinetan eta hemen muinetan euskal telebistari buruz asko hitz daitekeen.
Baina galdera da: Non nahi duzue euskara gizarte honetan? Eta zer egin behar dugu herri hau euskalduna izan ahal izateko? Normaltasunez bizi nahi dugunok euskaraz eskubidea izan ez ezik, nahi duguna da plan bat ere hartarako iristeko. Ez diogu inori ere ezer kendu nahi, ez hizkuntzarik ez hizkuntza bat, bata edo bestea erabiltzeko eskubiderik.
Nahi duguna da guk gure eskubideak izatea eta errespetaraztea. Nahi dugu euskaldun bizi, sinatu duguna bozka egingo dugu eta bien bitartean ez gara espaloitik jaitsiko.
Eskerrik asko.